b'\n_START_ARTICLE_\nZoran Zaev\n_START_SECTION_\nObrazovanje\n_START_PARAGRAPH_\nOsnovnu i srednju \xc5\xa1kolu je zavr\xc5\xa1io u Strumici. Diplomirao je na Ekonomskom fakultetu u Skoplju 1997. godine.\n_START_SECTION_\nPoliti\xc4\x8dka karijera\n_START_PARAGRAPH_\nZoran Zaev je \xc4\x8dlan stranke SDSM od 1996. godine. Od 2003. je bio zastupnik u Sobranju Sjeverne Makedonije. Godine 2005. je izabran za gradona\xc4\x8delnika op\xc4\x87ine Strumice. Na osmom kongresu SDSM, 18. rujna 2008. izabran je za predsjednika stranke, na \xc4\x8dijem je \xc4\x8delu bio do 2009. godine. Po drugi put je maja 2013. izabran za predsjednika stranke._NEWLINE_Kao glavni opozicioni vo\xc4\x91a u\xc4\x8destvovao je na sastanku 2. lipnja 2015., s tada\xc5\xa1njim predsjednikom vlade Nikolom Gruevskim i komesarom za pro\xc5\xa1irenje Europske Unije Johannesom Hahnom, u cilju prevazila\xc5\xbeenja duboke politi\xc4\x8dke krize od sije\xc4\x8dnja 2015. godine. Sastanak je rezultirao sporazumom u Pr\xc5\xbeinu. U prosincu 2016. godine su odr\xc5\xbeani vanredni parlamentarni izbori, a Zaev je s svojom strankom SDSM osvojio 49 mandata._NEWLINE_27. travnja 2017. demonstranti su provalili u zgradu Sobranja Sjeverne Makedonije i tom prilikom je Zaev povrije\xc4\x91en. Dan nakon incidenta, Zaev poru\xc4\x8duje da o\xc4\x8dekuje da se smiri situacija u dr\xc5\xbeavi i poziva predsjednika Ivanova da mu dodjeli mandat za sastavljanje Vlade Sjeverne Makedonije._NEWLINE_17. svibnja 2017., predsjednik Ivanov je dodijelio mandat Zaevu za sastavljanje nove Vlade Sjeverne Makedonije. Nakon 2. tjedna, Zaev je izabran za predsjednika vlade Sjeverne Makedonije.'